proxectonos/corpus_dominio_legal_administrativo_tmp huggingface dataset:
ORDE do 4 de marzo de 1998 pola que se fixan as tarifas para a utilización de determinados servicios ofrecidos polo Centro de Innovación e Servicios Tecnolóxicos da Madeira (CIS-Madeira) do Instituto Galego de Promoción Económica. (Igape).
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/03/1998

Artigo 1º.-Obxecto.
A presente orde ten por obxecto fixa-los prezos privados que vai percibir o Instituto Galego de Promoción Económica no Centro de Innovación e Servicios Tecnolóxicos da Madeira (CIS-Madeira) como contraprestación pola subscrición e utilización dos seguintes servicios: revista CIS-Madeira, base de
datos CIS-Madeira, conferencias e seminarios impartidos por técnicos do CIS-Madeira.
Artigo 2º.-Revista técnica.
A tarifa de subscrición á revista de carácter técnico CIS-Madeira, cunha edición cuadrimestral, será de 5.000 ptas. anuais.
Artigo 3º.-Base de datos.
O CIS-Madeira dispón dun servicio de bases de datos e a súa tarifa de subscrición é de 10.000 ptas. anuais. A información que poderán solicita-los subscritores deste servicio é a seguinte:
ConceptoTarifas
1. Base de axudas e subvencións100 ptas. por páxina impresa
2. Base de cursos e seminarios100 ptas. por páxina impresa
3. Base de subministradores de
maquinaria, tecnoloxía e servicios100 ptas. por páxina impresa
4. Normativa200 ptas. por páxina impresa
5.Gastos de envío por correo45 ptas. por envío
6. Gastos de envió por fax114 ptas. por copia
A consulta da base de datos realizada polo subscritor deberá facerse por escrito (correo ou fax) dirixido ás oficinas do CIS-Madeira e a información será remitida polo mesmo sistema.
Artigo 4º.-Servicios integrados.
Aquelas persoas físicas ou xurídicas, que estean radicadas en Galicia ou que teñan algún centro de traballo nesa Comunidade Autónoma e que realicen unha actividade económica relacionada co sector forestal poderán subscribir un contrato para a utilización dos servicios integrados do CIS-Madeira, é dicir, a subscrición á revista e ás bases de datos do CIS-Madeira, conxuntamente, aplicándose os ditos subscritores destes servicios integrados unha reducción do 10% nas tarifas aplicables ó resto dos servicios que preste o CIS-Madeira, que se encontran recollidos na Orde do 3 de xullo de 1997 da Consellería de Economía e Facenda. A tarifa aplicable ós subscritores deste servicios integrados será de 40.000 ptas. ó ano.
Artigo 5º.-Seminarios e conferencias.
A tarifa aplicable polo CIS-Madeira en relación cos seminarios e conferencias que imparten os seus técnicos será de 30.000 ptas./hora.
Artigo 6º
O código correspondente ó prezo polo que se fixan as tarifas na presente orde será o 36.28.00, servicios ofrecidos polo CIS-Madeira (Igape), e nestas non está incluído o IVE correspondente.
Disposición derradeira
A presente orde complementa a Orde do 3 de xullo de 1997, da Consellería de Economía e Facenda, e entrará en vigor ó día seguinte da súa publicación no Diario Oficial de Galicia.
Santiago de Compostela, 4 de marzo de 1998.
José Antonio Orza Fernández
Conselleiro de Economía e Facenda
2081
RESOLUCIÓN do 13 de febreiro de 1998, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización en pedagoxía terapéutica para mestres convocado por Orde do 13 de marzo de 1997 (DOG do 9 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/03/1998

Por Orde do 13 de marzo de 1997 (DOG do 9 de abril), da Consellería de Educación e Ordenación Universitaria, convocouse un curso de especialización en pedagoxía terapéutica para mestres para desenvolver en Ourense.
Desenvolvidas as fases teórico-práctica e práctica previstas no punto I e avaliación prevista no punto II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
Primeiro.-Declarar aptos os mestres que se relacionan no anexo desta orde que superaron satisfactoriamente o citado curso de especialización en pedagoxía terapéutica convocado por Orde do 13 de marzo de 1997.
Segundo.-As delegacións provinciais da Consellería de Educación e Ordenación Universitaria procederán a expedírlle-la certificación de habilitación en pedagoxía terapéutica ós mestres funcionarios de carreira que se declaran aptos ó abeiro desta orde.
Santiago de Compostela, 13 de febreiro de 1998.
José Luis Mira Lema
Director xeral de Ordenación Educativa
e de Formación Profesional
LISTA DE APROBADOS NO CURSO DE ESPECIALIZACIÓN
EN PEDAGOXÍA TERAPÉUTICA
APELIDOS E NOME
DNI
AGREDA RODRÍGUEZ, OBDULIA
17.420.907
CALVO FERNÁNDEZ, MARÍA LUZ
32.411.408
CANABAL REY, MARÍA DEL CARMEN
35.241.844
CANDAN MUÑIZ, CONCEPCIÓN
35.430.369
CASTRO RATÓN, MARÍA DOLORES
34.923.235
COEGO VILARIÑO, MARÍA LUISA
35.250.243
DEVESA ESTÉVEZ, CELSA
34.606.615
DÍEZ DURÁN, MARÍA DEL CARMEN
85.790.813
DOMÍNGUEZ LÓPEZ, MARÍA TERESA
34.908.153
DOMÍNGUEZ PEREIRO, MARÍA TERESA
33.827.109
ESTÉVEZ ÁLVAREZ, HERMINIA ROSA
36.027.082
FALCÓN ALONSO, MARÍA TERESA
34.571.843
FERNÁNDEZ MONTOTO, MARÍA VICTORIA
33.801.143
FONTELA MARTÍNEZ, MARÍA DOLORES
32.622.316
GARCÍA AGULLO, MARÍA DEL CARMEN
32.606.766
GARCÍA MONTESERÍN, LOURDES
33.788.624
GIL RODRÍGUEZ, EMILIA
34.558.154
GÓMEZ SALGADO, MARÍA JESÚS
76.774.542
HERVES REY, MARÍA ISABEL
35.237.082
IGLESIAS COVELAS, MARÍA
34.907.749
LÓPEZ GUTIÉRREZ, MARÍA ANTONIA
9.686.770
LÓPEZ VALADO, ELISA
76.680.787
LÓPEZ VÁZQUEZ, MARÍA JOSEFA
33.849.820
LOSADA LÓPEZ, MERCEDES
33.818.681
LOUREIRO OTERO, MARÍA
33.843.859
PÉREZ ÁLVAREZ, MARÍA DEL CARMEN
34.567.818
PRADO LÓPEZ, JOSÉ LUÍS
34.905.258
QUEIJA GONZÁLEZ, JUANA
34.606.399
REDONDO MONROY, RAFAEL
35.243.356
RODRÍGUEZ IGLESIAS, FRANCISCO
34.607.052
RODRÍGUEZ RÍOS, MARÍA MERCEDES
33.842.004
RODRÍGUEZ RODRÍGUEZ, MERCEDES
34.600.412
RODRÍGUEZ SALGADO, CONCEPCIÓN
34.588.362
RODRÍGUEZ VÁZQUEZ, AMELIA
36.008.647
SÁNCHEZ PENA, JOSÉ MARÍA
36.013.751
SOBRAL IGLESIAS, MARÍA DE LOS ÁNGELES
35.275.811
VÁZQUEZ QUINTÁNS, MARÍA OLGA AMPARO
76.857.328
VERDEAL CRUZ, MANUEL
34.903.393
VILA OLLERO, PILAR
34.550.606
VILA VÁZQUEZ, JULIA
34.902.911
2084
ORDEN do 25 de marzo de 1997 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 07/04/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 25 de marzo de 1997.
Jesús Pérez Varela
Conselleiro de Cultura, Comunicación Social e Turismo
ANEXO
Juan Martínez de la Colina. Autorreferencias: 1.500 ptas.
Memoria de Antígona: 1.750 ptas.
Teatro, música e danza de Galicia 1998: 850 ptas.
Miguel Carballo (Dez anos): 800 ptas.
Maika Novoa: 800 ptas.
Olga Martínez: 800 ptas.
Jesús Otero-Yglesias: 800 ptas.
Manuel Facal. Obra gráfica: 1.500 ptas.
Administracións autonómicas e museos: cara a un modelo racional de xestión: 1.000 ptas.
Real Audiencia de Galicia: xulgado da protectoría do voto do Apóstolo Santiago. Catálogo documental: 2.000 ptas.
La Rioja e o Camiño de Santiago. Estudio histórico y jurídico: 2.000 ptas.
De Santiago e dos camiños de Santiago: 2.500 ptas.
2767
ORDE do 17 de marzo de 1998 pola que se establecen as contías das indemnizacións por sacrificio obrigatorio de gando nos programas de erradicación de enfermidades animais para 1998.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/04/1998

O feito de que os animais reaccionasen positivamente ás probas diagnósticas establecidas nos programas de erradicación de tuberculose, brucelose, leucose e peripneumonía contaxiosa no gando vacún e brucelose no gando ovino e cabrún para os que se estableceu o sacrificio obrigatorio pola imposibilidade de establecer un tratamento terapéutico, implica que os gandeiros, de acordo co establecido no artigo 154 do Regulamento de epizootias do 4 de febreiro de 1955 e demais lexislación concordante, poderán recibir unha indemnización de acor
do co baremo oficialmente aprobado polo Ministerio de Agricultura, Pesca e Alimentación.
En consecuencia, de acordo co disposto no artigo 30.I.3, en relación co artigo 33.1º do Estatuto de autonomía de Galicia, e en uso das competencias que me confire a Lei 1/1983, do 22 de febreiro, modificada pola Lei 11/88, do 20 de outubro, reguladora da Xunta e do seu presidente,
DISPONGO:
Artigo 1º
A contía das indemnizacións por sacrificio obrigatorio de animais que reaccionaron ás probas diagnósticas de tuberculose, brucelose, leucose e peripneumonía contaxiosa no gando vacún e brucelose no gando ovino e cabrún, así como daqueloutros animais que, por conviviren cos animais enfermos sexan considerados sospeitosos polos veterinarios actuantes, durante as campañas de saneamento de 1998, serán as que correspondan en cada momento segundo o baremo oficialmente aprobado polo Ministerio de Agricultura, Pesca e Alimentación.
Artigo 2º
Para poder ter dereito á indemnización por sacrificio é imprescindible o cumprimento estricto da normativa en vigor sobre epizootias e programas de erradicación de enfermidades animais.
Artigo 3º
As indemnizacións establecidas na presente orde, así como as correspondentes ós animais sacrificados que non puideron ser tidos en conta por presenta-lo certificado de sacrificio con posterioridade ó peche do exercicio orzamentario anterior, aboaranse con cargo ó programa 613-A, concepto 770.0 Programas Sanitarios Especiais do proxecto de orzamentos da Comunidade Autónoma de Galicia para 1998, dotado con douscentos cincuenta e cinco millóns duascentas cincuenta mil pesetas.
A concesión das indemnizacióna estará condicionada á aprobación definitiva dos citados orzamentos, de conformidade coa Orde do 11 de febreiro de 1998, da Consellería de Economía e Facenda, de tramitación anticipada de expedientes de gasto.
Disposicións derradeiras
Primeira.-Facúltase o director xeral de Producción Agropecuaria para dicta-las disposicións necesarias para o desenvolvemento e cumprimento desta orde.
Segunda.- A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de marzo de 1998.
Cástor Gago Álvarez
Conselleiro de Agricultura, Gandería e Política Agroalimentaria
2710
ORDE do 11 de marzo de 1998 pola que se autoriza definitivamente a apertura e funcionamento do centro privado Seminario Apostólico Mercedario, de Verín (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/04/1998

Examinado o expediente instruído por instancia do titular do centro, solicitando autorización definitiva para a apertura e funcionamento do centro privado Seminario Apostólico Mercedario de Verín (Ourense).
Tendo en conta que o expediente foi tramitado pola Delegación Provincial da Consellería de Educación e Ordenación Universitaria, que o informa favorablemente.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, a Orde do 20 de setembro de 1995 (DOG do 15 de decembro) que desenvolve o antedito decreto e a Orde do 28 de febreiro de 1994 (BOE do 5 de marzo), sobre autorizacións como
centros docentes privados dos Seminarios Menores Diocesanos e de Relixiosos da Igrexa Católica.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 11 de marzo de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Verín.
Localidade: Verín.
Enderezo: praza de Mercé.
Código do centro: 32013545.
Denominación específica: Seminario Apostólico Mercedario.
Titular: Padres Mercedarios.-Composición resultante:
a) Centro de educación secundaria: 4 unidades de educación secundaria obrigatoria.
2709
ORDE do 27 de febreiro de 1998 pola que se autoriza o cesamento de actividades no centro privado La Laguna, da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/04/1998

Examinado o expediente incoado pola titularidade do centro privado La Laguna da Coruña en solicitude de cesamento de actividades no dito centro.
Resultando que o antedito centro privado obtivo autorización para o funcionamento legal con data do 15 de setembro de 1973 para unha unidade de preescolar.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Visto o informe favorable da Delegación Provincial da Coruña.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 27 de febreiro de 1998.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña
Código do centro: 15004253.
Concello: A Coruña.
Localidade: A Coruña.
Enderezo: La Laguna, 13.
Denominación: La Laguna.
Titular: María Dolores Moscoso Ríos.
Autorización do cesamento de actividades do centro.
2638
ORDE do 5 de marzo de 1998 pola que se autoriza o cambio de denominación do Colexio de Educación Infantil Primaria de Asados-Rianxo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/04/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (Diario Oficial de Galicia do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 5 de marzo de 1998.
Celso Currás Fernández
Conselleiro de Educación e Ordenación Universitaria
ANEXO:
Provincia: A Coruña.
Concello: Rianxo.
Localidade: Asados
Código do centro: 15027401.
Denominación: colexio de educación infantil e primaria de Asados.
Nova denominación: colexio de educación infantil e primaria Ana María Diéguez.
2633
RESOLUCIÓN do 11 de marzo de 1998, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial e calendario laboral para o ano 1998 do convenio colectivo da empresa Stolt Sea Farm, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/04/1998

Visto o expediente da revisión salarial e calendario laboral para o ano 1998 do convenio colectivo da
empresa Stolt Sea Farm, S.A. que tivo entrada nesta delegación provincial da Consellería de Xustiza, Interior e Relacións Laborais o día 4-3-1998, subscrito en representación da parte económica pola empresa e da parte social polo comité de empresa o día 20-1-1998, de conformidade co disposto no artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la súa inscrición no libro rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 11 de marzo de 1998.
Mª Reyes Carabel Pedreira
Delegada provincial da Coruña
ACTA
Asistentes:
-Pola parte empresarial:
Pablo García Rodríguez.
-Pola parte social:
Esteban Martínez Fondo.
Pedro Pazos Redonda.
Manuel A. Fernández Pérez.
Jesús García Grille.
En Lira-Carnota, sendo as 16 horas do día 20 de xaneiro de 1998, reúnense as persoas que arriba se relacionan, co obxecto de realizaren a revisión salarial das táboas salariais para o ano 1998 de acordo co convenio colectivo de Stolt Sea Farm, S.A.
Ámbalas partes recoñécense mutuamente capacidade legal para revisaren as táboas salariais do convenio colectivo de Stolt Sea Farm, S.A.
Confecciónanse as novas táboas salariais para o ano 1998, aplicando o criterio establecido no artigo 27 do convenio colectivo, as cales se xuntan como anexo I a esta acta.
Apróbase o calendario laboral para 1998, o cal se xunta como anexo II a esta acta.
Así mesmo, acórdase autorizar a Esteban Martínez Fondo para a presentación e rexistro das ditas táboas salariais.
DECRETO 105/1998, do 20 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 181 P.O.L. 97, Cospeito, E.P. de Feira do Monte a Castro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/04/1998

A Deputación Provincial de Lugo, en sesión celebrada o día 31 de outubro de 1997, aprobou o proxecto de 181 P.O.L. 97, Cospeito, E.P. de Feira do Monte a Castro e, na sesión celebrada o día 27 de outubro de 1997, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 14 de xaneiro de 1998, baixo o número 381.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 25 de febreiro de 1998, nº 2497.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 181 P.O.L. 97, Cospeito, E.P. de Feira do Monte a Castro.
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 10 de marzo de 1998, da Delegación Provincial de Ourense, pola que se dispón a inscrición e a publicación da acta levantada sobre o acordo de adhesión da empresa de ámbito provincial, As Burgas, Cooperativa de Ambulancias Orensanas, ó convenio colectivo nacional do sector, publicado no BOE número 218 do 9 de setembro de 1996.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/04/1998

Visto o texto da acta levantada sobre o acordo de adhesión da empresa de ámbito provincial, As Burgas, Cooperativa de Ambulancias Orensanas, ó convenio colectivo nacional do sector, publicado no BOE nº 218, do 9 de setembro de 1996, con entrada nesta delegación provincial da Consellería de Xustiza, Interior e Relacións Laborais, subscrito, en representación da parte económica, pola empresa, e, da parte social, polo delegado de persoal, na xuntanza celebrada o día 6-2-1998, e, de conformidade co disposto no artigo 92, do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios
colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no rexistro de convenios colectivos desta delegación provincial, con notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación deste delegación.
Terceiro.-Dispoñe-la súa publicación no Diario Oficial de Galicia e no BOP.
Ourense, 10 de marzo de 1998.
José Lage Lage
Delegado provincial de Ourense
ACTA
Asistentes:
Pola empresa: Agustín Capón Moure, Francisco Balboa Gómez.
Pola parte social: Comisións Obreiras de Galicia, Óscar Vázquez Vázquez, José Gómez Gómez.
En Ourense nos locais da empresa As Burgas, Cooperativa de Ambulancias Or., sendo as 18 horas do día 6 de febreiro de 1998, reúnense as persoas relacionadas na marxe, co obxecto de establece-las condicións salariais e sociais dos traballadores da empresa As Burgas, Soc. Coop., e acórdase o seguinte:
Primeiro.-Adherirse voluntariamente ó convenio colectivo nacional do sector, publicado no BOE nº 218, do 9 de setembro de 1996 e sucesivas.
Segundo.-Os efectos do acordo retrotráense ó 1-1-1998 igual cás normativas e no sucesivo será o marco xurídico de aplicación nesta empresa.
Terceiro.-Enviar copia por cuadruplicado exemplar do presente acordo e follas estatísticas a que alude a vixente lexislación laboral.
En Ourense, 6 de febreiro de 1998.
Asinado
ORDE do 23 de marzo de 1998 pola que se corrixe a do 29 de decembro de 1997 pola que se acorda facer pública a convocatoria de axudas económicas para a realización de accións descentralizadas do programa Sócrates: Comenius 1 Asociacións entre Centros Escolares para a Elaboración de Proxectos Educativos Europeos, Comenius 3.2 Axudas para a Formación do Profesorado e Persoal Educativo, Lingua C Axudas para Futuros Profesores de Idiomas e Arión Visitas de Estudio para Responsables en Materia Educativa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/04/1998

Advertido erro na dita orde, publicada no DOG número 8, do mércores 14 de xaneiro de 1998, é necesario efectua-la seguinte rectificación:
Na páxina 291 da acción Arión. Visitas de estudio para responsables en materia educativa, onde di: «O prazo para recepción de solicitudes rematará o 1 de xuño de 1998», debe dicir: «o prazo para a recepción de solicitudes rematará o día 30 de abril de 1998».
Santiago de Compostela, 23 de marzo de 1998.
Celso Currás Fernández
Conselleiro de Educación e Ordenación Universitaria
2645
ORDE do 11 de marzo de 1998 pola que se fai público o cadro de profesores de ensino secundario, profesores técnicos de formación profesional, profesores de escolas oficiais de idiomas, catedráticos de música e artes escénicas, profesores de música e artes escénicas, profesores de artes plásticas e deseño e mestres de taller de artes plásticas e deseño para o curso 1998-1999.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/04/1998

A base segunda da Orde do 21 de novembro de 1997 (DOG do 1 de decembro), pola que se convocaba concurso de traslados entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes no momento da convocatoria, as que se producisen ata o 31 de decembro de 1997 e as que resulten da resolución do concurso de cada corpo polo que se concursa, así como as que se orixinasen no ámbito da Consellería de Educación e Ordenación Universitaria, a resolución dos concursos convocados polo Ministerio de Educación e Cultura e os restantes departamentos das administracións educativas que se atopen en pleno exercicio das competencias en materia educativa, sempre que se
correspondan con prazas que teñan o seu funcionamento previsto na planificación xeral educativa. Na súa virtude, esta consellería,
DISPÓN:
Primeiro.-Publicar nos anexos I, II, III, IV, V, VI e VII desta orde os cadros de profesorado para o curso 1998-1999 en cada centro de bacharelato, de educación secundaria e profesional, de educación secundaria, de formación profesional, escola oficial de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Terceiro.-A publicación dos cadros de persoal e a adxudicación das vancantes no concurso de traslados non supón a futura adscrición do profesorado das especialidades propias da formación profesional específica.
Santiago de Compostela, 11 de marzo de 1998.
Celso Currás Fernández
Conselleiro de Educación e Ordenación
Universitaria
Director Xeral de Persoal
2779
DECRETO 104/1998, do 20 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 30 RVL 97, O Valadouro, mellora do trazado e acondicionamento da E.P. 01-01 de Gontán a Ferreira do Valadouro, p.k. 16,630 ó 17,402 e ramal ó reemisor.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/04/1998

A Deputación Provincial de Lugo, en sesión celebrada o día 14 de novembro de 1997, aprobou o proxecto de 30 RVL 97, O Valadouro, mellora do trazado e acondicionamento E.P. 01-01 de Gontán a Ferreira do Valadouro, p.k. 16,630 ó 17,402 e ramal ó reemisor e, na sesión celebrada o día 24 de novembro de 1997, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 3 de febreiro de 1998, baixo o número 1365.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 18 de febreiro de 1998, nº 2205.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Gali
cia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 30 RVL 97, O Valadouro, mellora do trazado e acondicionamento E.P. 01-01, de Gontán a Ferreira do Valadouro, p.k. 16.630 ó 17,402 e ramal ó reemisor.
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ACORDO do 20 de marzo de 1998 pola que nomea xerente do Consello da Cultura Galega a Xosé Manuel Rodríguez Gómez.
CONSELLO DA CULTURA GALEGA — II. AUTORIDADES E PERSOAL — 01/04/1998

En cumprimento do que dispón o artigo 7.i) do Regulamento de réxime interno do Consello da Cultura Galega, o pleno, na sesión ordinaria que tivo lugar o día 17 de marzo de 1998, acordou nomear xerente do Consello da Cultura Galega a Xosé Manuel Rodríguez Gómez.
Santiago de Compostela, 20 de marzo de 1998.
Carlos Casares Mouriño
Presidente do Consello da Cultura Galega
2807
RESOLUCIÓN do 24 de marzo de 1998 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/04/1998

En cumprimento do disposto na Resolución do 12 de marzo de 1998 da Consellería da Presidencia e Administración Pública (DOG nº 53, do 18 de marzo) e o establecido no artigo 9 do Regulamento de selección de persoal da Administración da Comunidade Autónoma de Galicia, o día 24 de marzo de 1998, no salón sito na última planta do edificio da Consellería da Presidencia e Administración Pública, edificio de San Caetano, en Santiago de Compostela, e baixo a presidencia do director xeral da Función Pública, tivo lugar o sorteo ó que alude a citada resolución. Conforme o resultado deste, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 1998, comezará por aqueles nos que o primeiro apelido empece pola letra «B».
Santiago de Compostela, 24 de marzo de 1998.
Dositeo Rodríguez Rodríguez
Conselleiro da Presidencia e Administración Pública
2637
ORDE do 18 de marzo de 1998 pola que se nomean vocais en representación da Consellería de Agricultura, Gandería e Política Agroalimentaria no Consello de Dirección do Instituto Lácteo e Gandeiro de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 01/04/1998

De conformidade co disposto na Lei 7/1994, do 29 de decembro, creadora do ILGG, son órganos de dirección deste o seu presidente, o director e
o consello de dirección, do que forman parte cinco vocais que serán nomeados e destituídos polo conselleiro que presida o instituto.
O Decreto 128/1996, do 14 de marzo, que desenvolve a Lei do ILGG, establece no seu artigo 9 que dos vocais do consello de dirección, un será representante da Consellería de Economía e Facenda e os catro restantes da Consellería de Agricultura, «designados entre persoas de recoñecido prestixio no sector lácteo-gandeiro e altos cargos ou funcionarios da Administración autonómica».
O conselleiro de Agricultura, Gandería e Montes, en exercicio da súa competencia, a través das ordes do 12 de novembro de 1996 e do 31 de marzo de 1997, nomeou como vocais do devandito consello de dirección a persoas que daquela ocupaban determinados cargos directivos na consellería.
Como consecuencia dos decretos 347/1997 e 351/1997, do 9 e 10 de decembro respectivamente, polos que se aproba a nova estructura orgánica da Xunta de Galicia e dos seus departamentos, así como do Decreto 25/1998, do 22 de xaneiro, que fixa a estructura orgánica e funcional da nova Consellería de Agricultura, Gandería e Política Agroalimentaria á que quedou adscrita o ILGG, procede pola súa vez dictar unha orde pola que cesen os actuais vocais do consello de dirección do ILGG, nomeados en representación da Consellería de Agricultura, Gandería e Montes e se nomean outros no seu lugar.
1. Por todo o cal, despois de efectua-los trámites oportunos, en virtude da competencia que me atribúe o artigo 4.4º da Lei 7/1994, do 29 de decembro,
DISPOÑO:
Artigo 1º
Que cesen as persoas que a continuación se relacionan como vocais do consello de dirección do Instituto Lácteo e Gandeiro de Galicia, agradecéndolles os servicios prestados:
José Ramón Molinero Senovilla.
José Luís Díez Díez.
María Lourdes Batán Aira.
Manuel Díaz Cano.
Artigo 2º
Nomear, como vocais do consello de dirección do Instituto Lácteo e Gandeiro de Galicia, en representación da Consellería de Agricultura, Gandería e Política Agroalimentaria a:
O delegado provincial de Lugo, José Ramón Molinero Senovilla.
O subdirector xeral do ILGG, José Luis Díez Díez.
A xefa do Servicio Técnico-Xurídico, María Elena Barca Ramos.
O subdirector xeral de Sanidade e Producción Animal, Miguel Fernández Rodríguez.
Santiago de Compostela, 18 de marzo de 1998.
Cástor Gago Álvarez
Conselleiro de Agricultura, Gandería e Política Agroalimentaria
2809
DECRETO 103/1998, do 20 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 180 P.O.L. 97, Becerreá, acceso ó parque empresarial de Becerreá.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/04/1998

A Deputación Provincial de Lugo, en sesión celebrada o día 31 de outubro de 1997, aprobou o proxecto de 180 P.O.L. 97, Becerreá, acceso ó parque empresarial de Becerreá e, na sesión celebrada o día 27 de outubro de 1997, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 14 de xaneiro de 1998, baixo o número 382.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe no seguinte sentido: «Non se aprecia inconveniente de índole urbanística polo que atinxe ós terreos clasificados como solo non urbanizable. Os terreos clasificados como solo urbanizable deberán desenvolverse conxuntamente co resto do polígono do plan parcial no que están integrados». O dito informe tivo entrada no rexistro xeral da Consellería de Xustiza, Interior e Relacións Laborais o día 18 de febreiro de 1998, nº 2206.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocu
pación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 180 P.O.L. 97, Becerreá, acceso ó parque empresarial de Becerreá.
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 16 de marzo de 1998 pola que se suprime un posto de traballo reservado a funcionarios/as de Administración local con habilitación de carácter nacional do Concello de Poio (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/04/1998

Por orde desta Consellería da Presidencia e Administración Pública do 13 de xaneiro de 1997 (Diario Oficial de Galicia nº 23, do 4 de febreiro de 1997), modificouse a clasificación dos postos de Secretaría e de Intervención do Concello de Poio (Pontevedra), ámbolos dous postos reservados a funcionarios/as de Administración local con habilitación de carácter nacional, quedando establecida en clase segunda.
Con respecto ó posto de Tesourería, tamén reservado a funcionarios/as de habilitación nacional, o Pleno da Corporación adoptou o acordo de modifica-la relación de postos de traballo (RPT) no sentido de que sexa desempeñado por un dos seus funcionarios/as debidamente cualificados/as e, consecuentemente, a súa supresión en canto reservado á habilitación nacional.
En relación co acordo adoptado pola entidade, o R.D. 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional, no seu artigo 2.f), con referencia ós portos de Tesourería das corporacións locais clasificadas en clase segunda que non estean agrupadas con outras para efectos de soster en común un posto único de Intervención, establece que será a RPT a que determine a reserva a habilitados/as nacionais ou se é desempeñado por un/unha funcionario/a da propia Administración local.
Na súa virtude, vista a proposta do Pleno do Concello de Poio, esta Consellería da Presidencia e Administración Pública, de conformidade co previsto no R.D. 1732/1994, do 29 de xullo, e no artigo 159.1º do Real decreto lexislativo 781/1986, do 18 de abril, e no uso da competencia atribuída polo Art. 13.2º.17 da Lei 4/1988, do 26 de maio, da función pública de Galicia,
DISPÓN:
Suprimi-lo posto de Tesourería do Concello de Poio (Pontevedra), reservado a funcionarios/as de Administración local con habilitación de carácter nacional, que será desempeñado por un/ha funcionario/a da corporación de conformidade coa súa RPT.
Contra esta orde poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no Diario Oficial de Galicia, perante a sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora de xurisdicción contencioso-administrativa, do 27 de decembro de 1956, logo
de comunicarllo a esta consellería segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de marzo de 1998.
Dositeo Rodríguez Rodríguez
Conselleiro da Presidencia e Administración Pública
2976
CORRECCIÓN de erros.- Decreto 49/1998, do 5 de febreiro, polo que se establece a estructura orgánica dos servicios centrais do Servicio Galego de Saúde.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 08/04/1998

Advertidos erros no texto en galego do citado decreto publicado no Diario Oficial de Galicia nº 33, do mércores, 18 de febreiro de 1998, é necesario face-las seguintes correccións:
Na páxina 1.681, parágrafo 4º, onde di «Lei 11/1988, do 22 de outubro», debe dicir «Lei 11/1988, do 20 de outubro».
Na páxina 1.688, no artigo 19: «A División de Recursos Humanos», no apartado 3.3, onde di: «A Subdirección Xeral de Custos de Persoal», debe dicir: «A Subdirección Xeral de Custos de Persoal e Retribucións».
Na páxina 1.690, no artigo 23: «División de Farmacia e Productos Sanitarios», no apartado 1, onde di: «... a atención farmacéutica nos centros sanitarios...», debe dicir apartado 1.1: «... a atención farmacéutica en tódalas estructuras sanitarias...».
No apartado 2, onde di: «Para o cumprimento das súas funcións contará coa seguinte estructura:
2.1 Subdirección Xeral de Farmacia e Productos Sanitarios», debe dicir: «2. Para o cumprimento das súas funcións contará coa seguinte estructura: Subdirección Xeral de Farmacia e Productos Sanitarios».
No apartado 3, onde di: «Adscríbese á División de Farmacia e Productos Sanitarios, o Comité Asesor do Sergas sobre a utilización... conforme o Decreto 32/1996, do 25 de xaneiro», debe dicir, apartado 1.2: «Adscríbese á División de Farmacia e Productos Sanitarios, o Comité Asesor do Sergas sobre a utilización terapéutica da hormona do crecemento, da eritropoietina, do interferón e de cantas comisións poideran crearse referentes a medicamentos especiais destinados a patoloxías concretas; así mesmo adscríbenselle o Centro de Farmacovixilancia de Galicia e o Comité Ético de Investigación Clínica, respecto do cal exercerá as funcións atribuídas á Dirección Xeral do Sergas competente en atención especializada polo Decreto 32/1996, do 25 de xaneiro, correspondéndolle, respecto a este, a proposta das actuacións inspectoras á Secretaría Xeral conforme o citado decreto».
3004
CORRECCIÓN de erros.-Decreto 79/1998, do 12 de febreiro, polo que se regula a estructura, organización e funcionamento das confrarías de pescadores de Galicia.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 03/04/1998

Advertidos erros no devandito decreto, publicado no Diario Oficial de Galicia, número 49, do xoves, 12 de marzo de 1998, cómpre face-las oportunas correccións:
-Na páxina 2.472, no derradeiro parágrafo do preámbulo, onde di: «con dictame do», debe dicir: «de acordo co dictame do».
-Na páxina 2.474, no artigo 11, apartado 1, letra e), onde di: «24», debe dicir: «25».
-Na páxina 2.474, no artigo 11, apartado 1, letra g), onde di: «Aproba-lo orzamento anual, illado ou acumulativamente, e as súas modificacións, cando estas excedan do 10% do total del», debe dicir: «Aproba-lo orzamento anual e as súas modificacións cando estas, illada ou acumulativamente, excedan do 10% do total del».
-Na páxina 2.475, no artigo 13, apartado 2, onde di: «secretario», debe dicir: «secretario da confraría».
-Na páxina 2.476, no artigo 22, letra d), onde di: «estado da Administración», debe dicir: «estado da administración».
-Na páxina 2.480, no artigo 47, no seu título, onde di: «De funcionamento», debe dicir: «Do funcionamento».
2749
DECRETO 108/1998, do 20 de marzo, polo que se declara a urxente ocupación, para efectos de expropiación forzosa, polo Concello de Xove (Lugo), dos bens e dereitos necesarios para a realización das obras do proxecto de rúa anexa ó centro cívico de Xove.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/04/1998

O Concello de Xove (Lugo), en sesión celebrada o día 14 de abril de 1997, aprobou o proxecto da rúa anexa ó centro cívico de Xove e, na sesión celebrada o día 4 de agosto de 1997, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de xaneiro de 1998 baixo o número 968.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 18 de febreiro 1998, nº 2207.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque é preciso garanti-lo acceso viario ós edificios de servicios do centro de saúde, cuartel da Garda Civil e mellora de acceso ós centros educativos e favorecemento da construcción de vivendas nas inmediacións do centro administrativo e de servicios do concello de Xove.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Xove (Lugo), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto da rúa anexa ó centro cívico de Xove.
Santiago de Compostela o vinte de marzo de mil novecentos noventa e oito.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
2827